CELEX: 32014D0069
Language: sl
Date: 2014-02-06 00:00:00
Title: 2014/69/EU: Sklep Komisije z dne 6. februarja 2014 o pooblastitvi Švedske in Združenega kraljestva, da odstopata od nekaterih skupnih predpisov za letalsko varnost v skladu s členom 14(6) Uredbe (ES) št. 216/2008 Evropskega parlamenta in Sveta (notificirano pod dokumentarno številko C(2014) 559)  Besedilo velja za EGP

8.2.2014   
            
            
               SL
            
            
               Uradni list Evropske unije
            
            
               L 39/60
            
         SKLEP KOMISIJE
   z dne 6. februarja 2014
   o pooblastitvi Švedske in Združenega kraljestva, da odstopata od nekaterih skupnih predpisov za letalsko varnost v skladu s členom 14(6) Uredbe (ES) št. 216/2008 Evropskega parlamenta in Sveta
   (notificirano pod dokumentarno številko C(2014) 559)
   (Besedilo velja za EGP)
   (2014/69/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1) ter zlasti člena 14(6) Uredbe,
   ob upoštevanju naslednjega:
   
               (1)
            
            
               Številne države članice so zaprosile za uporabo odstopanj od skupnih predpisov za letalsko varnost iz izvedbenih predpisov Uredbe (ES) št. 216/2008. V skladu s členom 14(6) navedene uredbe so službe Komisije na podlagi priporočil Evropske agencije za varnost v letalstvu (EASA) ocenile potrebo po zahtevanih odstopanjih in stopnjo zaščite, ki iz le-teh izhaja. Komisija je sklenila, da sprememba lahko zagotovi stopnjo zaščite, enakovredno stopnji, doseženi z uporabo skupnih predpisov za letalsko varnost, če so izpolnjeni nekateri pogoji. Ocena vsakega odstopanja in pogoji za njihovo uporabo so opisani v ločenih prilogah k temu sklepu, ki dovoljujejo ta odstopanja.
            
         
               (2)
            
            
               V skladu s členom 14(7) Uredbe (ES) št. 216/2008 se o odstopanju, odobrenem eni državi članici, uradno obvesti vse države članice, ki so prav tako upravičene do uporabe tega odstopanja. Ta sklep bi zato moral biti naslovljen na vse države članice. Opis vsakega odstopanja in pogoji za njegovo uporabo bi morali biti takšni, da bi lahko druge države članice v enakem položaju ta ukrep uporabile, ne da bi pri tem potrebovale dodatno odobritev Komisije. Kljub temu morajo države članice uradno sporočiti uporabo odstopanj, saj lahko imajo le-ta učinke zunaj zadevne države članice.
            
         
               (3)
            
            
               Ukrepi, predvideni s tem sklepom, so v skladu z mnenjem Odbora Evropske agencije za varnost v letalstvu –
            
         SPREJELA NASLEDNJI SKLEP:
   Člen 1
   Vladi Švedske in Združenega kraljestva lahko odobrita odstopanja od nekaterih izvedbenih predpisov Uredbe (ES) št. 216/2008, kot je navedeno v prilogah k temu sklepu.
   Člen 2
   Vse države članice so upravičene do uporabe ukrepov iz člena 1, kakor je navedeno v prilogah k temu sklepu. Države članice o tem uradno obvestijo Komisijo, Agencijo in nacionalne letalske organe.
   Člen 3
   Ta sklep je naslovljen na države članice.
   
      V Bruslju, 6. februarja 2014
      
         
            Za Komisijo
         
         Siim KALLAS
         
            Podpredsednik
         
      
   
   
      (1)  UL L 79, 19.3.2008, str. 1.
   
      PRILOGA I
      
         Odstopanje Združenega kraljestva od Uredbe Komisije (EU) št. 1178/2011
          (1)
         v zvezi s privilegiji inštruktorja za letenje na simulatorju (SFI)
      
      1.   OPIS ZAHTEVKA
      Določba FCL905.SFI(a) v delu FCL navaja, da med privilegije inštruktorja SFI spada izvajanje usposabljanja za letenje na simulatorju za ustrezno kategorijo zrakoplova za: „(a) izdajo, podaljšanje veljavnosti in obnovo ratinga IR, če ima ali je imel rating IR za ustrezno kategorijo zrakoplovov in je opravil tečaj usposabljanja“ za inštruktorja IRI.
      Z dopisom, ki ga je Komisija prejela 27. novembra 2012, je vlada Združenega kraljestva Komisijo in agencijo EASA uradno obvestila o svoji nameri, da na podlagi člena 14(6) Uredbe (ES) št. 216/2008 (osnovna uredba) odstopi od določbe FCL905.SFI(a) Uredbe (EU) št. 1178/2011 (uredba o letalskem osebju).
      Združeno kraljestvo je predlagalo, da bi ločili zahtevo glede tečaja za inštruktorja IRI in privilegij za poučevanje za prvi rating IR od drugih zahtev za inštruktorje SFI ter inštruktorjem SFI, ki niso zaključili usposabljanja za inštruktorja IRI, omogočili izvajanje usposabljanja za podaljšanje veljavnosti in obnovo ratingov IR, značilnih za tip.
      2.   OCENA ZAHTEVKA
      2.1   Potreba
      
      Trenutno ni dovolj inštruktorjev za letenje, usposobljenih za izvajanje tečajev usposabljanja, hkrati pa ni odobrenih dovolj tečajev za inštruktorja IRI, ki bi bodočim inštruktorjem SFI omogočili, da se usposobijo. Pristojni organ Združenega kraljestva je poudaril, da zahteva glede udeležbe na tečaju za inštruktorja IRI predstavlja nenamerno obremenitev, saj je inštruktorjev za letenje premalo. To je mogoče popraviti tako, da se inštruktorjem SFI, ki niso zaključili tečaja usposabljanja za inštruktorja IRI, omogoči izvajanje usposabljanja za podaljšanje veljavnosti in obnovo ratingov IR, značilnih za tip. Po mnenju Agencije je Združeno kraljestvo ustrezno dokazalo potrebo po odstopanju od zahtev iz določbe FCL.905.SFI.
      2.2   Enakovrednost stopnje zaščite
      
      Kot je navedeno v delu FCL, je opravljen tečaj za inštruktorja IRI splošna zahteva in velja za vse privilegije inštruktorjev SFI za poučevanje za rating IR. Zato ta zahteva velja tudi za privilegije za izvajanje usposabljanja za podaljšanje veljavnosti in obnovo ratingov IR, značilnih za tip, kot tudi za dodatne privilegije za izvajanje usposabljanja, namenjenega pridobitvi prvega ratinga IR.
      Združeno kraljestvo je poudarilo, da načrtovano odstopanje ohranja enakovredno stopnjo zaščite, saj bo to odstopanje ponovno vzpostavilo standard JAR-FCL.
      Poleg tega je Združeno kraljestvo predlagalo, da bi se tečaj za inštruktorja IRI zahteval samo za privilegij za izvajanje usposabljanja za prvi rating IR, privilegije inštruktorjev SFI, ki tega tečaja niso opravljali, pa omejilo na usposabljanje za podaljšanje veljavnosti ali obnovo ratinga za tip, vključno z ratingi IR, značilnimi za tip. Da bi to usposabljanje lahko zagotavljali brez opravljenega celotnega tečaja za inštruktorja IRI, je Združeno kraljestvo predlagalo pogoj, da ima inštruktor SFI v zadnjih 12 mesecih opravljeno preverjanje strokovnosti za tip zrakoplova, vključno z ratingom za instrumentalno letenje. Tako usposobljen inštruktor SFI, ki tečaja za inštruktorja IRI ni opravil v celoti, ne more poučevati za prvo izdajo katerega koli ratinga za instrumentalno letenje ali za podaljšanje veljavnosti ali obnovo ratinga za instrumentalno letenje, ki ni povezano s podaljšanjem veljavnosti ali obnovo ratinga za tip.
      Agencija je po pregledu zahteve po spremenjenem odstopanju ugotovila, da je Združeno kraljestvo pravilno opozorilo, da so bili privilegiji inštruktorja SFI v delu FCL v primerjavi s predpisi JAR-FCL spremenjeni. Nova zahteva, naj se inštruktor SFI udeleži tečaja za inštruktorja IRI, če bo izvedeno usposabljanje za letenje za rating IR, je bila dodana kot dodatni pogoj, ker se je štela kot potrebna za razširitev privilegijev.
      Agencija se je strinjala z oceno Združenega kraljestva, da predlagano odstopanje zagotavlja stopnjo zaščite, enakovredno stopnji, doseženi z uporabo dela FCL, saj tej določeni skupini inštruktorjev SFI ne omogoča, da izvajajo usposabljanje za obnovo in podaljšanje veljavnosti splošnega ratinga IR, ne da bi se udeležili tečaja za inštruktorja IRI, ampak jim omogoča samo zagotavljanje usposabljanja za podaljšanje veljavnosti in obnovo ratingov IR, značilnih za tip.
      3.   OPIS ODSTOPANJA
      Združeno kraljestvo lahko z odstopanjem od določbe FCL.905.SFI(a) Uredbe (EU) št. 1178/2011 inštruktorjem SFI omogoči zagotavljanje usposabljanja za podaljšanje veljavnosti in obnovo ratingov IR, značilnih za tip, brez zaključenega usposabljanja za inštruktorja IRI.
      4.   POGOJI ZA UPORABO ODSTOPANJA
      Tako usposobljeni inštruktor SFI ne izvaja usposabljanja za obnovo in podaljšanje veljavnosti splošnega ratinga IR, ne da bi se udeležil tečaja za inštruktorja IRI.
      5.   SPLOŠNA UPORABA ODSTOPANJA
      To odstopanje lahko uporabijo vse države članice, če so izpolnjeni pogoji iz točke 4.
      
         (1)  Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta (UL L 311, 25.11.2011, str. 1).
   
   
      PRILOGA II
      
         Odstopanje Združenega kraljestva od Uredbe (EU) št. 1178/2011 v zvezi s privilegiji izpraševalca praktične usposobljenosti na simulatorju (SFE)
      
      1.   OPIS ZAHTEVKA
      Določba FCL.1005.SFE (a)(2) navaja, da so privilegiji izpraševalca SFE za letala ali zrakoplove z navpičnim vzletanjem/pristajanjem, da v simulatorju letenja izvaja: „(…) preverjanja strokovnosti za podaljšanje veljavnosti ali obnovo ratingov IR, če izpraševalec SFE izpolnjuje zahteve iz določbe FCL.1010.IRE za ustrezno kategorijo zrakoplovov“.
      Z dopisom, ki ga je Komisija prejela 27. novembra 2012, je vlada Združenega kraljestva Komisijo in agencijo EASA uradno obvestila o svoji nameri, da na podlagi člena 14(6) Uredbe (ES) št. 216/2008 (osnovna uredba) odstopi od določbe FCL.1005.SFE (a)(2) Uredbe (EU) št. 1178/2011 (uredba o letalskem osebju).
      Združeno kraljestvo je predlagalo, da se ustvari nova kategorija izpraševalcev SFE s privilegiji za preverjanje podaljšanja veljavnosti ali obnove ratingov IR, ko je ta povezan z ratingom za tip, in sicer z ločitvijo zahteve za izpraševalca IRI/IRE od drugih zahtev za izpraševalce SFE in omejitvijo privilegijev na podaljšanje veljavnosti ali obnovo ratingov za tip, vključno z ratingi IR, značilnimi za tip.
      2.   OCENA ZAHTEVKA
      2.1   Potreba
      
      Trenutno ni dovolj odobrenih tečajev, ki bi bodočim izpraševalcem SFE omogočili, da se usposobijo. Združeno kraljestvo je poudarilo, da bo ta zahteva ustvarila nenamerno obremenitev, saj trenutno ni ustrezno usposobljenih virov. To je mogoče popraviti z dovoljenjem izpraševalcem SFE, ki niso izpolnili zahtev za izpraševalca IRE, da izvajajo preverjanja strokovnosti za podaljšanje veljavnosti in obnovo ratingov IR, značilnih za tip. Po mnenju Agencije je Združeno kraljestvo ustrezno dokazalo potrebo po odstopanju od zahtev iz določbe FCL.1005.SFE.
      2.2   Enakovrednost stopnje zaščite
      
      Združeno kraljestvo je načrtovano odstopanje utemeljilo s sklicevanjem na enakovredno zahtevo predpisov JAR-FCL in z ugotovitvijo spremembe v zvezi s privilegiji te kategorije izpraševalcev ter pogoji, ki jih mora kandidat izpolnjevati. Združeno kraljestvo je poudarilo, da so v okviru sistema JAR številni nacionalni organi izpraševalcu praktične usposobljenosti na simulatorju (SFE) omogočili, da preverja znanje za podaljšanje veljavnosti ali obnovo privilegijev za instrumentalno letenje, ki so povezani z ratingi za tip; tj. podaljšanje veljavnosti ali obnova ratinga za tip, združena z ratingom za instrumentalno letenje (IR), značilnim za tip. Izpraševalci SFE niso smeli izvajati preverjanj za splošni rating IR, ki ni značilen za tip, ali za prvo podelitev privilegijev ratinga IR, značilnega za tip.
      Združeno kraljestvo je nadalje poudarilo, da se v delu FCL zaradi povečanih privilegijev izpraševalcev SFE zahteva, da mora izpraševalec SFE izpolnjevati zahteve, ki veljajo za izpraševalca praktične usposobljenosti za rating za instrumentalno letenje (IRE), kar vključuje zahtevo o pridobitvi potrdila za inštruktorja za rating za instrumentalno letenje (IRI). Kot je navedeno v delu FCL, je ta zahteva splošni predpogoj, zato velja za vse privilegije izpraševalca SFE za preverjanje ratingov IR. Velja za privilegije za podaljšanje veljavnosti in obnovo ratingov IR, značilnih za tip, pa tudi za nove privilegije za preverjanje znanja za prvo podelitev ratinga katerega koli IR.
      Združeno kraljestvo je poudarilo, da načrtovano odstopanje ohranja enakovredno stopnjo zaščite, saj bi to odstopanje ponovno vzpostavilo standard JAR-FCL.
      Agencija je po pregledu zahteve po odstopanju ugotovila, da je Združeno kraljestvo pravilno opozorilo, da zahteva FCL.1005.SFE ne vsebuje nobenega privilegija za izpraševalca SFE glede izvajanja preizkusa praktične usposobljenosti za prvo izdajo ratinga IR v simulatorju, ampak je omejena na podaljšanje veljavnosti in obnovo ratinga IR (glej odstavek (a)(2)). Poleg tega je Združeno kraljestvo pravilno opozorilo, da je na podlagi predpisov JAR-FCL privilegij izpraševalca SFE omogočal izvajanje preverjanj strokovnosti za podaljšanje veljavnosti ali obnovo ratingov IR. Združeno kraljestvo je imelo prav tudi glede trditve, da izpraševalcu SFE na podlagi predpisov JAR-FCL ni bilo treba izpolnjevati tudi zahteve za izpraševalca IRE/IRI. Drži, da so se privilegiji izpraševalca SFE spremenili v primerjavi s predpisi JAR-FCL.
      Da bi vključili privilegij za preverjanje znanja za podaljšanje veljavnosti ali obnovo ratinga kombiniranega tipa in ratinga IR, ne da bi bilo treba izpolniti zahteve za izpraševalca IRE, je Združeno kraljestvo predlagalo pogoj, da ima izpraševalec SFE v zadnjih 12 mesecih opravljeno preverjanje strokovnosti za tip zrakoplova, vključno z ratingom za instrumentalno letenje. Tako usposobljen izpraševalec SFE ne more izvajati preverjanja za prvo izdajo katerega koli ratinga za instrumentalno letenje ali za podaljšanje veljavnosti ali obnovo ratinga za instrumentalno letenje, ki ni povezano s podaljšanjem veljavnosti ali obnovo ratinga za tip.
      Na podlagi opravljenega pregleda se je Agencija strinjala z oceno Združenega kraljestva, da predlagano odstopanje zagotavlja stopnjo zaščite, enakovredno stopnji, doseženi z uporabo dela FCL, saj tej določeni skupini izpraševalcev SFE ne omogoča, da izvajajo preverjanje za obnovo in podaljšanje veljavnosti splošnega ratinga IR, ne da bi se udeležili tečaja za inštruktorja IRI, podeljuje pa jim privilegij za preverjanje znanja za podaljšanje veljavnosti in obnovo ratingov IR, značilnih za tip.
      3.   OPIS ODSTOPANJA
      Združeno kraljestvo lahko z odstopanjem od določbe FCL.1005.SFE (a)(2) Uredbe (EU) št. 1178/2011 izpraševalcem SFE omogoči izvajanje preverjanj strokovnosti za podaljšanje veljavnosti in obnovo ratingov IR, značilnih za tip, brez izpolnjenih zahtev, ki veljajo za izpraševalca praktične usposobljenosti za rating za instrumentalno letenje (IRE), kar vključuje zahtevo o pridobitvi potrdila za inštruktorja za rating za instrumentalno letenje (IRI).
      4.   POGOJI ZA UPORABO ODSTOPANJA
      Tako usposobljen izpraševalec SFE ne more izvajati preverjanj znanja za prvo izdajo katerega koli ratinga za instrumentalno letenje ali za podaljšanje veljavnosti ali obnovo ratinga za instrumentalno letenje, ki ni povezano s podaljšanjem veljavnosti ali obnovo ratinga za tip.
      5.   SPLOŠNA UPORABA ODSTOPANJA
      To odstopanje lahko uporabijo vse države članice, če so izpolnjeni pogoji iz točke 4.
   
   
      PRILOGA III
      
         Odstopanje Združenega kraljestva od Uredbe (EU) št. 1178/2011 v zvezi z omejenimi privilegiji inštruktorja za letenje na simulatorju (SFI) in sredstva, s katerimi se te omejitve lahko odpravi
      
      1.   OPIS ZAHTEVKA
      Določba FCL.910.SFI(b) navaja, da mora inštruktorja SFI za razširitev privilegijev inštruktorjev SFI na simulatorje, ki predstavljajo dodatne tipe zrakoplovov, preveriti izpraševalec praktične usposobljenosti za rating za tip (TRE). Del FCL izpraševalcu SFE, ki je usposobljen za tip, ne omogoča, da izvede preizkus in doda dodatni tip k privilegijem inštruktorja SFI.
      Z dopisom, ki ga je Komisija prejela 27. novembra 2012, je vlada Združenega kraljestva Komisijo in agencijo EASA uradno obvestila o svoji nameri, da na podlagi člena 14(6) Uredbe (ES) št. 216/2008 (osnovna uredba) odstopi od določbe FCL.910.SFI(b) Uredbe (EU) št. 1178/2011 (uredba o letalskem osebju).
      Združeno kraljestvo je za to odstopanje zaprosilo, da bi lahko izpraševalcem SFE ne le omogočilo izvajanje preizkusov pri prvi izdaji potrdila SFI, temveč tudi razširilo privilegije, kar bi izpraševalcem SFE omogočilo preizkušanje inštruktorjev SFI za dodatni tip.
      2.   OCENA ZAHTEVKA
      2.1   Potreba
      
      Izpraševalcem SFE je treba omogočiti ne le izvajanje preizkusov pri prvi izdaji potrdila SFI, temveč je treba tudi razširiti privilegije ter tako izpraševalcem SFE omogočiti preizkušanje inštruktorjev SFI za kateri koli dodatni tip, saj bo drugače pomanjkanje usposobljenega osebja pomenilo nepotrebno obremenitev za sektor. Agencija se je strinjala z utemeljitvijo, ki jo je Združeno kraljestvo predložilo glede potrebe po odobritvi tega odstopanja.
      2.2   Enakovrednost stopnje zaščite
      
      Združeno kraljestvo je načrtovano odstopanje utemeljilo s trditvijo, da s to razširitvijo privilegijev ne bo nobenih škodljivih posledic za stopnjo zaščite.
      Na podlagi opravljenega pregleda se je Agencija strinjala z oceno Združenega kraljestva, da nameravano odstopanje ohranja enakovredno stopnjo zaščite, saj del FCL izpraševalcem SFE že omogoča, da inštruktorje SFI preverjajo za tip zrakoplova iz prve izdaje potrdila SFI.
      3.   OPIS ODSTOPANJA
      Združeno kraljestvo lahko odstopa od določbe FCL.910.SFI(b) Uredbe (EU) št. 1178/2011, izpraševalcem SFE omogoči opravljanje preizkusov pri prvi izdaji potrdila SFI in razširi privilegije, kar bi izpraševalcem SFE omogočilo preizkušanje inštruktorjev SFI za dodatne tipe.
      4.   POGOJI ZA UPORABO ODSTOPANJA
      Privilegiji inštruktorjev SFI se lahko razširijo na druge naprave FSTD, ki predstavljajo druge tipe iste kategorije zrakoplovov, če je imetnik:
      
                  —
               
               
                  zadovoljivo opravil tisti del ustreznega tečaja usposabljanja za ustrezen rating za tip, ki zadeva simulator letenja, in
               
            
                  —
               
               
                  na celotnem tečaju za rating za tip vodil najmanj tri ure usposabljanja za letenje v zvezi z nalogami inštruktorja SFI na ustreznem tipu pod nadzorom za to usposobljenega izpraševalca TRE ali SFE, ki je bil zadovoljen z njegovim izvajanjem.
               
            5.   SPLOŠNA UPORABA ODSTOPANJA
      To odstopanje lahko uporabijo vse države članice, če so izpolnjeni pogoji iz točke 4.
   
   
      PRILOGA IV
      
         Odstopanje Združenega kraljestva od Uredbe (EU) št. 1178/2011 v zvezi s privilegiji in pogoji za inštruktorja za letenje na simulatorju (SFI)
      
      1.   OPIS ZAHTEVKA
      Določba FCL.905.SFI iz Priloge I k Uredbi (EU) št. 1178/2011 določa privilegije inštruktorja za letenje na simulatorju (SFI) in inštruktorju SFI ne omogoča, da usposablja kandidate za potrdilo SFI. Del FCL podeljuje privilegij tega usposabljanja samo imetnikom potrdila inštruktorja za rating za tip (TRI), če imajo vsaj tri leta izkušenj kot inštruktorji TRI (FCL905.TRI(b)).
      Z dopisom z dne 27. novembra 2012 je vlada Združenega kraljestva Komisijo in agencijo EASA uradno obvestila o svoji nameri, da na podlagi člena 14(6) Uredbe (ES) št. 216/2008 (osnovna uredba) odstopi od te določbe Uredbe (EU) št. 1178/2011 (uredba o letalskem osebju).
      Združeno kraljestvo je predlagalo, da bi se imetnikom potrdila SFI podelil privilegij za usposabljanje kandidatov za potrdilo SFI brez izpolnjene zahteve po vsaj treh letih izkušenj kot inštruktor TRI.
      2.   OCENA ZAHTEVKA
      2.1   Potreba
      
      Združeno kraljestvo je poročalo, da so predpise JAR-FCL v preteklosti razlagali tako, da so inštruktorjem SFI omogočili poučevanje na tečajih za SFI po opravljenem posebnem tečaju za poučevanje, ki mu je sledila ocena usposobljenosti. Združeno kraljestvo je nadalje opisalo, da je z izvajanjem dela FCL in uvedbo natančnejšega besedišča privilegij za poučevanje kandidatov za potrdilo SFI odobren samo inštruktorjem za rating za tip (TRI) s tremi leti izkušenj kot inštruktorji TRI. V Združenem kraljestvu številni imetniki potrdila SFI, ki ga je podelilo Združeno kraljestvo, ki poučujejo kandidate za potrdilo SFI, ne morejo izpolniti zahteve, da postanejo inštruktorji TRI s tremi leti izkušenj. Zato ne bodo mogli več poučevati na tečajih SFI. Združeno kraljestvo je nadalje navedlo, da številni od sedanjih inštruktorjev SFI ne bi mogli izpolniti zahtev za inštruktorja TRI iz zdravstvenih razlogov.
      Združeno kraljestvo je na podlagi ocene dejanskega položaja sklenilo, da ni dovolj inštruktorjev TRI, ki bi lahko usposobili ustrezno število kandidatov za potrdilo SFI in bi zadostili potrebam sektorja po usposabljanju. Zato bo premalo usposobljenih inštruktorjev, ki bi lahko nudili to usposabljanje, zaradi tega pa bi lahko prišlo do resnih motenj pri usposabljanju pilotov, zlasti na področju poslovnih letal. Zato je treba odobriti privilegij inštruktorjem SFI, ki ne izpolnjujejo zahteve glede vsaj treh let izkušenj kot inštruktorji TRI, da usposabljajo kandidate za SFI. Agencija se je strinjala z utemeljitvijo, ki jo je Združeno kraljestvo predložilo glede potrebe po tem odstopanju.
      2.2   Enakovrednost stopnje zaščite
      
      Poleg tega je Združeno kraljestvo ugotovilo nedoslednost v delu FCL, saj bo imel izpraševalec praktične usposobljenosti na simulatorju (SFE), ki mora imeti potrdilo SFI, privilegij za izvajanje ocenjevanja usposobljenosti za izdajo, podaljšanje veljavnosti ali obnovo potrdila SFI, hkrati pa teh inštruktorjev SFI ne bo smel poučevati. Dejstvo, da izpraševalec SFE, ki je tudi inštruktor SFI, ne more poučevati pilota, da bi le-ta postal inštruktor SFI, inštruktorje SFI pa lahko preverja, je opredeljeno kot nedoslednost v delu FCL, ker imajo vsi izpraševalci na podlagi sistema dela FCL privilegij, da poučujejo za potrdila, ratinge in licence, za katera so pooblaščeni za opravljanje preverjanj.
      Del FCL odraža sistem JAR-FCL, pri katerem naj bi usposabljanje kandidatov za potrdilo SFI izvajali samo inštruktorji TRI. Po pregledu predlogov o tem, kako namerava Združeno kraljestvo nadalje usposobiti inštruktorje SFI za takšno nalogo, se je Agencija strinjala z oceno Združenega kraljestva, da nameravano odstopanje ohranja stopnjo zaščite, enakovredno stopnji, doseženi z uporabo dela FCL, zlasti z dodatnimi zahtevami glede usposabljanja in preverjanja, ki jih je predlagalo Združeno kraljestvo.
      Treba pa je poudariti, da Združeno kraljestvo predvideva izvajanje tega posebnega tečaja za inštruktorje tudi za inštruktorje TRI, ki bi želeli izvajati takšno usposabljanje. Ker del FCL inštruktorjem TRI, ki izpolnjujejo zahtevo glede triletnih izkušenj in bi želeli poučevati za potrdilo SFI, ta privilegij že podeljuje, se za inštruktorje TRI takšen poseben tečaj za inštruktorje ne zahteva. Te tečaje je torej treba zagotoviti samo inštruktorjem SFI.
      3.   OPIS ODSTOPANJA
      Združeno kraljestvo lahko z odstopanjem od določbe FCL.905.SFI odobri privilegij inštruktorjem SFI, ki ne izpolnjujejo zahteve glede vsaj treh let izkušenj kot inštruktorji TRI, da usposabljajo kandidate za SFI.
      4.   POGOJI ZA UPORABO ODSTOPANJA
      Takšni inštruktorji SFI imajo vsaj tri leta izkušenj s poučevanjem kot inštruktorji SFI, imajo opravljen poseben dvodnevni tečaj za inštruktorje SFI, ki ga izvaja inštruktor SFI, in imajo opravljeno oceno usposobljenosti.
      5.   SPLOŠNA UPORABA ODSTOPANJA
      To odstopanje lahko uporabijo vse države članice, če so izpolnjeni navedeni pogoji.
   
   
      PRILOGA V
      
         Odstopanje Združenega kraljestva od Uredbe (EU) št. 1178/2011 v zvezi s podaljšanjem veljavnosti in obnovo ratingov za instrumentalno letenje (IR)
      
      1.   OPIS ZAHTEVKA
      Določba FCL.625(c) in (d) Priloge I (dela FCL) k Uredbi (EU) št. 1178/2011 navaja:
      
         (c)   Obnova. Če je ratingu IR potekla veljavnost, kandidati za obnovo privilegijev:
         
                     1.
                  
                  
                     opravijo osvežitveno usposabljanje pri organizaciji ATO, da dosežejo raven strokovnosti, ki se zahteva za uspešno opravljen instrumentalni del preizkusa praktične usposobljenosti v skladu z dodatkom 9 k temu delu, in
                  
               
                     2.
                  
                  
                     opravijo preverjanje strokovnosti v skladu z dodatkom 9 k temu delu v ustrezni kategoriji zrakoplovov.
                  
               (d)   Če rating IR ni bil podaljšan ali obnovljen v zadnjih sedmih letih, imetnik znova opravi preizkus teoretičnega znanja in preizkus praktične usposobljenosti za rating IR.“
      
      Z dopisom z dne 18. marca 2013 je vlada Združenega kraljestva Komisijo in agencijo EASA uradno obvestila o svoji nameri, da na podlagi člena 14(6) Uredbe (ES) št. 216/2008 odstopi od te določbe Uredbe (EU) št. 1178/2011.
      2.   OCENA ZAHTEVKA
      2.1   Potreba
      
      Imetnikom licenc, izdanih v skladu z delom FCL, ki imajo rating IR, skladen s standardi ICAO, iz licence, ki jo je izdala tretja država, je treba omogočiti, da ohranijo svoje privilegije, ne da bi morali ponovno opravljati preizkuse teoretičnega znanja. Uredba o letalskem osebju ne obravnava te situacije, ki predstavlja nepotrebno obremenitev za imetnike licence.
      2.2   Enakovrednost stopnje zaščite
      
      Združeno kraljestvo meni, da so bile zahteve določbe FCL.625(d) oblikovane za primer, ko imetnik licence za sedem let preneha z letenjem v skladu s pravili instrumentalnega letenja (IFR). To pravilo ne upošteva možnosti, da je imetnik licence v tem sedemletnem obdobju morda letel v skladu s pravili IFR z ratingom IR iz licence, ki jo je izdala tretja država, ki je bila v tem obdobju obnovljena in je torej veljavna.
      Agencija se je po pregledu zahteve po odstopanju strinjala z Združenim kraljestvom, da je nesorazmerno, da se od pilota, ki ima obstoječ rating IR, skladen s Prilogo I k standardom ICAO, ki ga je izdala tretja država, ali pa mu je le-ta pred kratkim potekel, zahteva ponovno opravljanje preizkusov teoretičnega znanja, potrebnih za obnovo evropskega ratinga IR, ki je potekel pred več kot sedmimi leti; tj. uporaba istih zahtev za pilota, ki ima nedavne izkušnje s pravili IFR in pilota, ki po pravilih IFR ni letel že več kot sedem let, ni primerna.
      Agencija se strinja z razlago, ki jo je podalo Združeno kraljestvo. To pravilo ne upošteva možnosti, da je imetnik licence v tem sedemletnem obdobju morda letel v skladu s pravili IFR z ratingom IR iz licence, ki jo je izdala tretja država, ki je bila v tem obdobju obnovljena in je torej veljavna. Nameravano odstopanje bi se nanašalo na imetnike licenc v skladu z delom FCL, ki vključujejo rating IR, skladen s standardi ICAO. Če takšni piloti po določenem času prenehajo leteti s to licenco, še vedno pa letijo z licenco, ki temelji na standardih ICAO, ki jo je izdala tretja država in vključuje rating IR, nato pa bi zaprosili za obnovo svojega ratinga IR na evropski licenci, bi morali izpolniti samo merila za podaljšanje veljavnosti iz določbe FCL.625(b) na podlagi obstoječega in veljavnega ratinga IR tretje države. To pomeni, da mora imetnik ratinga opraviti preverjanje strokovnosti, ne bo pa mu treba opraviti usposabljanja ali ponovno opravljati preizkusov teoretičnega znanja. V primeru pilota, ki je imel rating IR tretje države, ki ni več veljaven, je pa bila podaljšana njegova veljavnost ali pa je bil obnovljen v predhodnih sedmih letih, mora imetnik ratinga izpolnjevati zahteve glede obnove iz določbe FCL.625(c), prav tako pa mu ne bo treba ponovno opravljati preizkusov teoretičnega znanja. Agencija meni, da to zagotavlja stopnjo zaščite, enakovredno tisti iz dela FCL.
      3.   OPIS ODSTOPANJA
      Združeno kraljestvo lahko z odstopanjem od določbe FCL.625(c) in (d) Priloge I (del FCL) k Uredbi (EU) št. 1178/2011 imetnikom licenc, izdanih v skladu z delom FCL omogoči, da ohranijo svoje privilegije v zvezi z ratingom IR iz licence, ki jo je izdala tretja država, ne da bi jim bilo treba ponovno opravljati preizkuse teoretičnega znanja.
      4.   POGOJI ZA UPORABO ODSTOPANJA
      To odstopanje se uporablja za imetnike licenc, izdanih v skladu z delom FCL, če je rating IR iz licence, ki jo je izdala tretja država, skladen s standardi ICAO.
      5.   SPLOŠNA UPORABA ODSTOPANJA
      To odstopanje lahko uporabijo vse države članice, če so izpolnjeni pogoji iz točke 4.
   
   
      PRILOGA VI
      
         Odstopanje Švedske od Uredbe Komisije (EU) št. 748/2012
          (1)
         v zvezi z veljavnimi določbami o izdaji spričeval o plovnosti za uvožen zrakoplov
      
      1.   OPIS ZAHTEVKA
      V skladu s točko 21A.174(b)3(ii) Priloge I (del 21) k Uredbi (EU) št. 748/2012 morajo vloge za spričevalo o plovnosti pri zrakoplovih, uvoženih iz tretje države, vključevati izjavo pristojnega organa države, v kateri je zrakoplov registriran ali je bil registriran, o statusu plovnosti zrakoplova v njegovem registru ob predaji.
      Z dopisom z dne 24. januarja 2011 je švedska agencija za promet Komisijo in agencijo EASA uradno obvestila o svoji nameri, da odstopi od določb Uredbe Komisije (ES) št. 1702/2003 (2) (razveljavljene z Uredbo (EU) št. 748/2012) in opusti zahtevo po vključitvi takšne izjave.
      2.   OCENA ZAHTEVKA
      2.1   Potreba
      
      Švedska je ugotovila, da mora odstopiti od tega predpisa, ker v nekaterih primerih takšna izjava ni na voljo in je ni mogoče pridobiti.
      2.2   Enakovrednost stopnje zaščite
      
      Namen zahteve po izjavi pristojnega organa države, v kateri je zrakoplov registriran ali je bil registriran, o statusu plovnosti zrakoplova v njegovem registru ob predaji, ko je zrakoplov uvožen v državo EASA, je omogočiti državi uvoznici, da preveri, ali je zrakoplov v skladu s projektom tipa, odobrenim po certifikatu tipa EASA, ali so bili dodatni certifikat tipa, sprememba ali popravilo odobreni v skladu s Prilogo I (delom 21) k Uredbi (EU) št. 748/2012 in ali so bile izvedene ustrezne plovnostne zahteve.
      Ukrep, ki ga švedska vlada predlaga za opustitev zahteve po vključitvi takšne izjave, lahko zagotovi stopnjo zaščite, enakovredno tisti, ki jo določajo veljavni izvedbeni predpisi v Prilogi I (delu 21) k Uredbi (EU) št. 748/2012, ki zadevajo dokumente, potrebne za izdajo spričevala o plovnosti za rabljen zrakoplov, uvožen iz države, ki ni članica EU, če se za dosego zahtevanega zagotovila uporabi druga sredstva. Ta sredstva so opisana v točki 4.
      3.   OPIS ODSTOPANJA
      Švedska lahko sprejema vloge za spričevalo o plovnosti pri zrakoplovih, uvoženih iz tretje države, brez izjave pristojnega organa države, v kateri je zrakoplov registriran ali je bil registriran, o statusu plovnosti zrakoplova v njegovem registru ob predaji.
      To odstopanje se uporablja, dokler ni sprejeta in ne začne veljati sprememba poddela H (Spričevalo o plovnosti in spričevala o plovnosti z omejitvami) Priloge I (dela 21) k Uredbi (EU) št. 748/2012, in sicer za rešitev tega vprašanja v okviru naloge oblikovanja predpisov RMT.0020.
      4.   POGOJI ZA UPORABO ODSTOPANJA
      Pristojno organ prouči dokumentacijo o zrakoplovu in pregleda zrakoplov, da preveri, ali:
      
                  —
               
               
                  je pretekla evidenca zrakoplova popolna in zadošča za ugotavljanje standarda proizvodnje in sprememb,
               
            
                  —
               
               
                  je bil zrakoplov proizveden v skladu s projektom tipa, ki je bil osnova za certifikat tipa EASA. V ta namen je pretekli evidenci priložen izvod prvega spričevala o plovnosti ali izvoznega potrdila, izdanega za nov zrakoplov. Namesto tega lahko prosilec za spričevalo o plovnosti pridobi izjavo nosilca certifikata tipa, ki ga je v zvezi s statusom proizvodnje potrdila država projektiranja,
               
            
                  —
               
               
                  zrakoplov je v skladu s projektom tipa, odobrenim po certifikatu tipa,
               
            
                  —
               
               
                  so morebitni dodatni certifikati tipa, sprememba ali popravila odobreni v skladu s Prilogo I (delom 21) k Uredbi (EU) št. 748/2012,
               
            
                  —
               
               
                  so bile izvedene ustrezne plovnostne zahteve.
               
            Nazadnje pristojni organ ugotovi, ali so rezultati njegove preiskave skladni z rezultati preiskave s strani organizacije, ki izvaja pregled plovnosti v skladu s Prilogo I (delom M) k Uredbi Komisije (ES) št. 2042/2003 (3).
      5.   SPLOŠNA UPORABA ODSTOPANJA
      To odstopanje lahko uporabijo vse države članice, če so izpolnjeni pogoji iz točke 4.
      
         (1)  Uredba Komisije (EU) št. 748/2012 z dne 3. avgusta 2012 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (UL L 224, 21.8.2012, str. 1).
      
         (2)  Uredba Komisije (ES) št. 1702/2003 z dne 24. septembra 2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacji (UL L 243, 27.9.2003, str. 6).
      
         (3)  Uredba Komisije (ES) št. 2042/2003 z dne 20. novembra 2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami (UL L 315, 28.11.2003, str. 1).